## La Conselleria d’Agricultura repararà amb caràcter d’urgència les infraestructures de regadiu danyades per la riuada

*** S’invertixen 5,4 milions d’euros a les comarques de la Serrania, la Foia de Bunyol i el Camp del Túria per a recuperar els camins rurals afectats per la riuada
* El conseller Miguel Barrachina visita infraestructures de regadius afectades per la riuada en els municipis de Pedralba i Vilamarxant**

El conseller d’Agricultura, Aigua, Ramaderia i Pesca, Miguel Barrachina, ha assegurat que es repararan amb caràcter d’urgència les infraestructures de regadiu danyades per la riuada.

Així ho ha traslladat als regants de les comarques del Camp de Túria i la Serrania, durant les visites que ha fet a Pedralba i Vilamarxant, juntament amb el secretari autonòmic, Vicente Tejedo, i els alcaldes de les dos localitats, Antoni León i Héctor Troyano.

Barrachina ha assegurat que “estem treballant amb les diferents comunitats de regants per a determinar els danys i poder dur a terme les obres necessàries en el menor temps possible”.

“El nostre objectiu és garantir que totes les explotacions agràries es puguen recuperar al més prompte possible”, ha afegit.

El conseller ha assegurat que la Conselleria està invertint 5,4 milions d’euros per a reparar els camins rurals afectats per la riuada a les comarques del Camp de Túria, la Serrania i la Foia de Bunyol.

A més, ha incidit en el fet que “estem prioritzant els camins rurals amb accés a explotacions agrícoles amb la collita pendent de recol·lecció” i ha recordat que “estes inversions formen part dels 20 milions que la Conselleria d’Agricultura ha adjudicat en cinc lots per a reparar camins en les zones més afectades per la riuada”.

Fecha: 21/11/2024